ระเบียบกระทรวงสาธารณสุขว่าด้วยการรักษาจรรยาบรรณแห่งวิชาชีพของผู้ประกอบโรคศิลปะสาขากิจกรรมบำบัดพ.ศ. ๒๕๔๘ อาศัยอำนาจตามความในมาตรา๗ มาตรา ๑๓ (๒) และมาตรา ๓๘ แห่งพระราชบัญญัติการประกอบโรคศิลปะ พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๓๙ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงสาธารณสุขโดยคำแนะนำของคณะกรรมการการประกอบโรคศิลปะออกระเบียบว่าด้วยการรักษาจรรยาบรรณแห่งวิชาชีพของผู้ประกอบโรคศิลปะสาขากิจกรรมบำบัดไว้ดังต่อไปนี้ข้อ ๑ ระเบียบนี้ เรียกว่า ระเบียบกระทรวงสาธารณสุขว่าด้วยการรักษาจรรยาบรรณแห่งวิชาชีพ ของผู้ประกอบโรคศิลปะสาขากิจกรรมบำบัด พ.ศ.๒๕๔๘ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมวด ๑หลักทั่วไป ข้อ ๓ผู้ประกอบโรคศิลปะสาขากิจกรรมบำบัดย่อมดำรงตนให้สมควรในสังคมโดยธรรมเคารพและปฏิบัติตามบรรดาบทกฎหมายของประเทศข้อ ๔ผู้ประกอบโรคศิลปะสาขากิจกรรมบำบัดต้องไม่ประพฤติหรือกระทำการใด ๆอันอาจเป็นเหตุให้เสื่อมเสียเกียรติศักดิ์แห่งวิชาชีพข้อ ๕ผู้ประกอบโรคศิลปะสาขากิจกรรมบำบัดย่อมประกอบวิชาชีพด้วยเจตนาดีโดยไม่คำนึงถึงเชื้อชาติ สัญชาติ ศาสนา สังคม หรือลัทธิการเมืองหมวด ๒การโฆษณาการประกอบโรคศิลปะ ข้อ ๖ การโฆษณาการประกอบโรคศิลปะความรู้ความชำนาญในการประกอบโรคศิลปะสาขากิจกรรมบำบัดอาจกระทำได้ในกรณีต่อไปนี้๖.๑การแสดงผลงานในวารสารทางวิชาการหรือในการประชุมวิชาการ๖.๒การแสดงผลงานในหน้าที่หรือในการบำเพ็ญประโยชน์สาธารณะ๖.๓การแสดงผลงานหรือความก้าวหน้าทางวิชาการเพื่อการศึกษาของมวลชน๖.๔การประกาศเกียรติคุณเป็นทางการโดยสถาบันวิชาการ สมาคม หรือมูลนิธิทั้งนี้การโฆษณาดังกล่าวจะต้องไม่เป็นการแสวงหาประโยชน์ที่จะเกิดต่อการประกอบโรคศิลปะสาขากิจกรรมบำบัดส่วนตนหรือส่วนบุคคลหรือต่อสถานที่ทำการประกอบโรคศิลปะส่วนตนหรือส่วนบุคคลข้อ ๗ ผู้ประกอบโรคศิลปะสาขากิจกรรมบำบัดอาจติดป้ายหรืออักษรที่สำนักงานและที่อยู่ของตนและอาจแจ้งความได้เพียงข้อความเฉพาะเรื่องต่อไปนี้๗.๑ชื่อ นามสกุล และอาจมีคำประกอบชื่อได้๗.๒ชื่อปริญญา วุฒิบัตร หรือหนังสืออนุมัติ หรือหนังสือแสดงคุณวุฒิอย่างอื่นแสดงเต็มหรือเป็นอักษรย่อตามที่ปรากฏในทะเบียนผู้ประกอบโรคศิลปะซึ่งตนได้รับมาโดยได้มาด้วยวิธีการที่ถูกต้องตามเกณฑ์ของคณะกรรมการวิชาชีพหรือสถาบันการศึกษานั้นๆ๗.๓ที่อยู่ ที่ตั้ง สำนักงาน หมายเลขโทรศัพท์ หมายเลขโทรสาร ที่อยู่จดหมายอิเล็กทรอนิกส์ หรืออื่น ๆ๗.๔ประเภทใบอนุญาตและสาขาแห่งการประกอบโรคศิลปะของตน๗.๕ความรู้ความชำนาญและสาขาแห่งการประกอบโรคศิลปะของตนซึ่งคณะกรรมการวิชาชีพสาขากิจกรรมบำบัดได้อนุมัติแล้ว๗.๖เวลาทำงาน๗.๗สถานพยาบาลในกรณีที่แจ้งความข้อ ๘ ผู้ประกอบโรคศิลปะสาขากิจกรรมบำบัดผู้ทำการเผยแพร่ให้ข้อมูลทางวิชาการหรือตอบปัญหาทางวิชาชีพทางสื่อมวลชนถ้าแสดงตนว่าเป็นผู้ประกอบโรคศิลปะต้องไม่แจ้งสถานที่ทำการประกอบโรคศิลปะส่วนตนเป็นทำนองการโฆษณาเพื่อหวังประโยชน์ตอบแทนและต้องไม่มีการแจ้งความตามนัยแห่งข้อ ๗ในที่เดียวกันหรือในขณะเดียวกันด้วยข้อ ๙ ผู้ประกอบโรคศิลปะสาขากิจกรรมบำบัดต้องระมัดระวังตามวิสัยที่พึงมีมิให้การประกอบวิชาชีพกิจกรรมบำบัดของตนแพร่ออกไปในสื่อมวลชนเป็นทำนองโฆษณาความรู้ความสามารถหมวด ๓การประกอบโรคศิลปะสาขากิจกรรมบำบัด ข้อ ๑๐ผู้ประกอบโรคศิลปะสาขากิจกรรมบำบัดต้องรักษามาตรฐานของการประกอบวิชาชีพกิจกรรมบำบัดตามที่กำหนดโดยคณะกรรมการวิชาชีพสาขากิจกรรมบำบัดข้อ ๑๑ผู้ประกอบโรคศิลปะสาขากิจกรรมบำบัดต้องไม่เรียกร้องสินจ้างรางวัลพิเศษนอกเหนือจากค่าบริการที่ได้รับตามที่ประกาศไว้ข้อ ๑๒ผู้ประกอบโรคศิลปะสาขากิจกรรมบำบัดต้องไม่จูงใจหรือชักชวนผู้ป่วยให้มารับบริการทางวิชาชีพกิจกรรมบำบัดเพื่อผลประโยชน์ของตนข้อ ๑๓ผู้ประกอบโรคศิลปะสาขากิจกรรมบำบัดต้องปฏิบัติต่อผู้ป่วย โดยสุภาพ มีน้ำใจมีมนุษยสัมพันธ์ที่ดีข้อ ๑๔ผู้ประกอบโรคศิลปะสาขากิจกรรมบำบัดต้องไม่หลอกลวงผู้ป่วยให้หลงเข้าใจผิดในการประกอบวิชาชีพเพื่อประโยชน์ของตนข้อ ๑๕ผู้ประกอบโรคศิลปะสาขากิจกรรมบำบัดต้องประกอบวิชาชีพโดยคำนึงถึงความปลอดภัยและความสิ้นเปลืองที่เกินความจำเป็นของผู้ป่วยข้อ ๑๖ผู้ประกอบโรคศิลปะสาขากิจกรรมบำบัดมีหน้าที่อธิบายให้ผู้ป่วยเข้าใจถึงสาระสำคัญของการให้บริการทางวิชาชีพกิจกรรมบำบัดเพื่อใช้ประกอบในการตัดสินใจเข้ารับการตรวจประเมินการส่งเสริม การป้องกัน การบำบัด และการฟื้นฟูสภาพของผู้ป่วยข้อ ๑๗ผู้ประกอบโรคศิลปะสาขากิจกรรมบำบัดต้องไม่ออกใบรับรองอันเป็นความเท็จโดยเจตนาหรือให้ความเห็นไม่สุจริตในเรื่องใด ๆ อันเกี่ยวกับวิชาชีพของตนข้อ ๑๘ผู้ประกอบโรคศิลปะสาขากิจกรรมบำบัดต้องไม่เปิดเผยความลับของผู้ป่วยซึ่งตนทราบมาเนื่องจากการประกอบวิชาชีพเว้นแต่ด้วยความยินยอมของผู้ป่วย หรือเมื่อต้องปฏิบัติตามกฎหมายหรือตามหน้าที่ข้อ ๑๙ ผู้ประกอบโรคศิลปะสาขากิจกรรมบำบัดต้องไม่ปฏิเสธการช่วยเหลือผู้ที่อยู่ในระยะอันตรายจากการเจ็บป่วยเมื่อได้รับคำขอร้องและตนอยู่ในฐานะที่จะช่วยได้ข้อ ๒๐ผู้ประกอบโรคศิลปะสาขากิจกรรมบำบัดต้องไม่ใช้หรือสนับสนุนให้มีการประกอบวิชาชีพกิจกรรมบำบัดโดยผิดกฎหมายข้อ ๒๑ ผู้ประกอบโรคศิลปะสาขากิจกรรมบำบัดต้องไม่ให้หรือรับผลประโยชน์เป็นค่าตอบแทนเนื่องจากการรับหรือส่งผู้ป่วยเพื่อรับบริการทางการแพทย์หมวด ๔การปฏิบัติต่อผู้ร่วมวิชาชีพ ข้อ ๒๒ ผู้ประกอบโรคศิลปะสาขากิจกรรมบำบัดพึงยกย่องให้เกียรติและเคารพในศักดิ์ศรีซึ่งกันและกันข้อ ๒๓ ผู้ประกอบโรคศิลปะสาขากิจกรรมบำบัดต้องไม่ดูหมิ่นทับถม ให้ร้าย หรือกลั่นแกล้งกันข้อ ๒๔ผู้ประกอบโรคศิลปะสาขากิจกรรมบำบัดต้องไม่ชักจูงผู้ป่วยของผู้ประกอบโรคศิลปะสาขากิจกรรมบำบัดอื่นมาเป็นของตนข้อ ๒๕ผู้ประกอบโรคศิลปะสาขากิจกรรมบำบัดต้องไม่เอาผลงานของผู้ประกอบโรคศิลปะสาขากิจกรรมบำบัดอื่นมาเป็นของตนหมวด ๕การปฏิบัติต่อผู้ร่วมงาน ข้อ ๒๖ผู้ประกอบโรคศิลปะสาขากิจกรรมบำบัดพึงยกย่องให้เกียรติและเคารพในศักดิ์ศรีของผู้ร่วมงานข้อ ๒๗ผู้ประกอบโรคศิลปะสาขากิจกรรมบำบัดต้องไม่ดูหมิ่น ทับถมให้ร้ายหรือกลั่นแกล้งผู้ร่วมงานข้อ ๒๘ผู้ประกอบโรคศิลปะสาขากิจกรรมบำบัดพึงส่งเสริมและสนับสนุนการประกอบวิชาชีพของผู้ร่วมงานหมวด ๖การทดลองในมนุษย์ ข้อ ๒๙ผู้ประกอบโรคศิลปะสาขากิจกรรมบำบัดผู้ที่ทำการทดลองในมนุษย์ต้องได้รับความยินยอมจากผู้ถูกทดลองเป็นลายลักษณ์อักษรและต้องได้รับความเห็นชอบจากคณะกรรมการว่าด้วยจริยธรรมการทำวิจัยในมนุษย์หมวด ๗การปฏิบัติตนเกี่ยวกับสถานพยาบาล ข้อ ๓๐ผู้ประกอบโรคศิลปะสาขากิจกรรมบำบัดต้องปฏิบัติตนเกี่ยวกับสถานพยาบาลตามกฎหมายว่าด้วยสถานพยาบาลประกาศณ วันที่ ๑๒ มกราคม พ.ศ. ๒๕๔๘สุดารัตน์ เกยุราพันธุ์รัฐมนตรีว่าการกระทรวงสาธารณสุขวชิระ/ตรวจ๑๔กรกฎาคม ๒๕๔๘สุกัญญา/จัดทำ๒๖ กุมภาพันธ์ ๒๕๕๒ก้องเกียรติ/จัดทำ๒๗ กุมภาพันธ์๒๕๕๒โชติกานต์/ปรับปรุง๑๕ พฤศจิกายน๒๕๕๙[๑] ราชกิจจานุเบกษาเล่ม ๑๒๒/ตอนพิเศษ ๓๙ง/หน้า ๔๒/๒๕ พฤษภาคม ๒๕๔๘